MOZZJONI GĦAL RIŻOLUZZJONI imressqa wara l-mistoqsija li titlob tweġiba orali B6‐0130/2007 u B6-0131/2007 skond l-Artikolu 108(5) tar-Regoli ta' Proċedura f'isem il-Grupp PPE-DE dwar il-Ftehima TRIPS u l-aċċess għall-Mediċini Riżoluzzjoni tal-Parlament Ewropew dwar il-Ftehima TRIPS u l-Aċċess għall-Mediċini Il-Parlament Ewropew , wara li kkunsidra l-proposta għal deċiżjoni tal-Kunsill li taċċetta f'isem il-Komunità Ewropea, il-Protokoll li jemenda l-Ftehima dwar Aspetti tad-Drittijiet tal-Proprjetà Intelletwali (TRIPS) relatati mal-kummerċ, li saret f'Ġinevra fis-6 ta' Diċembru 2005 (COM(2006) 175) Għadha mhix ippubblikata fil-ĠU. , wara li kkunsidra r-Regolament No 816/2006 ĠU L 157, 9.6.2007, p. 1. tal-Parlament Ewropew u tal-Kunsill tas-16 ta' Mejju 2006 dwar liċenzjar obbligatorju ta' brevetti relatati mal-manifattura ta' prodotti farmaċewtiċi għall-esportazzjoni f'pajjiżi li għandhom problemi ta' saħħa pubblika, wara li kkunsidra l-Ftehima dwar l-Aspetti tad-Drittijiet tal-Proprjetà Intelletwali relatati mal-Kummerċ (li minn issa 'l quddiem tissejjaħ il-'Ftehima TRIPS') adottata f'April 1994, wara li kkunsidra d-Dikjarazzjoni ta' Doha dwar il-Ftehima TRIPS u s-Saħħa Pubblika adottata fl-14 ta' Novembru mill-Konferenza Ministerjali ta' l-Organizzazzjoni Dinjija tal-Kummerċ (WTO) (li minn issa 'l quddiem tissejjaħ id-'Dikjarazzjoni ta' Doha') WT/MIN(01)/DEC/W/2, 14 ta' Novembru 2001. wara li kkunsidra d-Deċiżjoni tal-Kunsill Ġenerali tad-WTO tat-30 ta' Awwissu 2003 (li minn issa 'l quddiem tissejjaħ id-'Deċiżjoni WTO') adottata skond Paragrafu 6 tad-Dikjarazzjoni ta' Doha dwar il-Ftehima TRIPS u s-Saħħa Pubblika, wara li kkunsidra l-Protokoll li jemenda l-Ftehima dwar l-Aspetti tad-Drittijiet tal-Proprjetà Intelletwali relatati mal-Kummerċ (TRIPS), li ntlaħaq f'Ġinevra fis-6 ta' Diċembru 2005 (li minn issa 'l quddiem jissejjaħ 'Protokoll'), wara li kkunsidra l-Artikolu 108(5) tar-Regoli ta' Proċedura tiegħu, billi d-Dikjarazzjoni ta' Doha kkonfermat mill-ġdid l-hekk imsejħa flessibilitajiet inklużi fil-Ftehima TRIPS u kompliet tkabbarhom permezz tat-twaqqif ta' strumenti legali li jippermettu lill-pajjiżi li m'għandhomx il-kapaċità li jimmanifatturaw sostituti ġeneriċi minflok mediċini għoljin li għandhom brevett skond liċenzji obbligatorji maħruġa domestikament, li jimpurtaw mediċini minn pajjiżi li jistgħu u li huma lesti li jgħinuhom mingħajr interferenza mill-pussessuri tal-brevetti rilevanti, billi din is-soluzzjoni, inizjalment inkorporata f'revoka magħrufa bħala d-Deċiżjoni tad-WTO, tkun tista' ssir permanenti f'forma ta' Protokoll għall-Ftehima TRIPS, li l-aċċettazzjoni tiegħu bħalissa qed tiġi kkunsidrata mill-Parlament Ewropew, billi l-Artikolu 30 tal-Ftehima TRIPS jippermetti lill-Membri sabiex "jipprovdu eċċezzjonijiet limitati għad-drittijiet esklussivi mogħtija minn brevett, sakemm dawn l-eċċezzjonijiet ma jmorrux kontra l-isfruttar normali ta' brevett b'mod mhux raġonevoli u ma jippreġudikawx mingħajr raguni l-interessi leġittimi tal-pussessur tal-brevett, b'kunsiderazzjoni għall-interessi leġittimi ta' partijiet terzi", billi minħabba li l-pajjiż assistenti jesporta l-mediċini meħtieġa lill-pajjiż importatur, ma għandu jkun hemm l-ebda impatt ekonomiku sinifikanti fuq is-suq lokali tal-pajjiż esportatur; billi l-ebda pajjiż sa issa ma għadu għamel notifika uffiċjali lill-Kunsill għat-Trips bl-intenzjoni li juża l-istrumenti maħluqa mid-Deċiżjoni tad-WTO sabiex jimporta mediċini irħas, billi l-Protokoll kien imressaq lill-membri kollha tad-WTO u huwa miftuħ għall-aċċettazzjoni sa l-1 ta' Diċembru 2007 jew data iktar tard kif jista' jkun deċiż mill-Konferenza Ministerjali; billi l-Protokoll se jidħol fis-seħħ hekk kif ikun aċċettat minn żewg terzi tal-Membri tad-WTO; billi jekk l-UE, bis-27 Stat Membru tagħha, taċċetta l-emenda tat-TRIPS, l-għadd totali tal-membri tad-WTO li jkunu għamlu dan jilħaq 34 pajjiż, u probabbli jkun hemm pajjiżi oħra li jagħmlu l-istess, billi l-Unjoni Ewropea għandha tapprova b'mod espliċitu l-implimentazzjoni sħiħa tal-flessibilitajiet tal-Ftehima TRIPS fil-pajjiżi li qed jiżviluppaw, kif rikonoxxut fid-Dikjarazzjoni ta' Doha "biex tippromwovi l-aċċess għall-mediċini għal kulħadd", Jisħaq li l-aċċess għall-prodotti farmaċewtiċi bi prezzijiet li jintlaħqu minn kulħadd f'pajjiżi foqra li qed jiżiviluppaw u fil-pajjiżi l-anqas żviluppati jħares is-saħħa pubblika, jippromwovi l-aċċess għall-mediċini għal kulħadd u jikkontribwixxi fit-tnaqqis tal-faqar; Jemmen li l-politika ta' l-UE għandu jkollha l-għan li timmassimizza d-disponibilità ta' prodotti farmaċewtiċi bi prezzijiet li jintlaħqu fil-pajjiżi li qed jiżviluppaw; Jirrikonoxxi l-fatt li l-Protokoll għall-Ftehima TRIPS jirrappreżenta l-unika soluzzjoni legali possibbli li tista' tintlaħaq fuq il-livell tad-WTO u li n-negozjar mill-ġdid jista' jagħti saħansitra riżultati inqas tajbin, b'mod partikulari rigward il-kamp ta' applikazzjoni tal-mard u l-pajjiżi eliġibbli; jisħaq, madankollu, li l-mekkaniżmu maħluq mid-deċiżjoni tad-WTO u mill-Protokoll għall-Ftehima TRIPS jirrappreżenta biss parti mis-soluzzjoni għall-problema tas-saħħa pubblika u li miżuri oħra biex itejbu l-kura u l-infrastruttura tas-saħħa huma meħtieġa bl-istess mod; Jistieden lill-Kunsill sabiex jirrikonoxxi li l-Unjoni Ewropea għandha tieħu miżuri addizzjonali b'urġenza bil-għan li jkun inkoraġġit it-trasferiment tat-teknoloġija, tar-riċerka, ta' l-iżvilupp tal-kapaċità, tas-sistemi ta' forniment reġjonali u tgħin fir-reġistrazzjoni, sabiex tkun iffaċilitata u tiżdied il-produzzjoni ta' prodotti farmaċewtiċi fil-pajjiżi li qed jiżviluppaw innifishom; Jitlob lill-Kummissjoni biex tagħti fondi għar-riċerka u għall-iżvilupp marbuta ma' mard tropikali, mard relatat mal-faqar u mard li ma jingħatax ħafna attenzjoni f'firxa wiesgħa ta' kuntesti, fosthom is-sħubijiet pubbliċi-privati u forom possibbli oħra ta' ffinanzjar, u biex tappoġġja istituti tar-riċerka li huma lesti li jikkoperaw ma' inizjattivi għas-saħħa pubblika ddedikata għal dawn l-isforzi; Jitlob lill-Kunsill biex jappoġġja l-pajjiżi fqar li qed jiżviluppaw li jużaw l-hekk imsejħa flessibiltajiet inkorporati fil-ftehima TRIPS u rikonoxxuti mid-Dikjarazzjoni ta' Doha sabiex ikunu jistgħu jipprovdu mediċini essenzjali bi prezzijiet li jintlaħqu fi ħdan il-programmi domestiċi tagħhom tas-saħħa pubblika; Iħeġġeġ lill-pajjiżi fqar li qed jiżviluppaw biex jużaw il-mezzi kollha disponibbli fi ħdan il-ftehima TRIPS, bħal-liċenzji obligatorji u l-mekkaniżmu stipulat fl-Artikolu 30; Jitlob lill-Kunsill biex jikkommetti ruħu favur l-adozzjoni ta' Stqarrija ta' Politika Konġunta mal-Parlament sabiex l-Istati Membri ta' l-UE jiqgħu ħielsa li jużaw l-eċċezzjonijiet mogħtija mill-Ftehima TRIPS fi ħdan il-liġijiet domestiċi tagħhom dwar il-brevetti biex jawtorizzaw il-produzzjoni u l-esportazzjoni 'biex jindirizzaw ħtiġijiet marbuta mas-saħħa pubblika f'Membri importaturi'; Jistieden lill-Kunsill sabiex jaġixxi fuq id-Dikjarazzjoni ta' Doha dwar is-saħħa pubblika u jirrestrinġi l-mandat mogħti lill-Kummissjoni skond dan u b'hekk iwaqqafha milli tinnegozja dispożizzjonijiet TRIPS-plus relatati mal-farmaċewtiċi li jaffettwaw is-saħħa pubblika u l-aċċess għall-mediċini fil-qafas tan-negozjati tal-Ftehimiet ta' Sħubija Ekonomika (EPAs) mal-pajjiżi ta' l-ACP u tal-ftehimiet bilaterali u reġjonali oħra li jistgħu jsiru ma' pajjiżi li qegħdin jiżviluppaw; Jitlob lill-Kummissjoni sabiex tappoġġja 'strateġiji ta' akkwist komuni' skond l-Artikolu 31(b) u strateġiji oħra li jistgħu jintużaw minn pajjiżi jew minn gruppi ta' pajjiżi biex jipprovdu poter ta' akkwist u ekonomiji ta' skala akbar fil-produzzjoni ta' mediċini ġeneriċi bi prezzijiet li jintlaħqu u sabiex tistimula investiment dirett fil-faċilitajiet ta' produzzjoni lokali f'reġjuni partikulari; Jappoġġja x-xogħol tal-Grupp ta' Ħidma Intergovernattiva dwar is-Saħħa Pubblika, l-Innovazzjoni u l-Proprjetà Intellettwali (IGWG) fi ħdan l-Organizzazzjoni Dinjija tas-Saħħa u jitlob lill-Kummissjoni biex tippreżenta rapporti regolari lill-Parlament dwar ix-xogħol imwettaq mill-IGWG; Jinkoraġġixxi lill-kumpaniji farmaċewtiċi sabiex ifittxu soluzzjonijiet tariffarji alternattivi li jinvolvu approċċ b'volum għoli u b'marġni baxx, li jistgħu jsaħħu l-aċċess għall-mediċini mingħajr il-bżonn li jinvokaw liċenzji obbligatorji; Jitlob lill-pajjiżi l-anqas żviluppatti u pajjiż fqar oħra biex jieħdu l-miżuri meħtieġa biex jevitaw li l-mediċini koperti minn liċenzji obbligatorji jmorru barra l-pajjiż, sabiex jassiguraw li l-mediċini jmorru għand il-popolazzjoni lokali li tinsab fil-bżonn; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Gvernijiet ta' l-Istati Membri ta' l-UE u l-pajjiżi ta' l-ACP, lid-WTO u lill-Kapijiet tal-UNAIDS, il-UNDP u l-UNFPA.
Extracted from 14736754__MOTION__B6-2007-0271__MT.txt